
REPUBLIKA HRVATSKA
TRGOVAČKI SUD U ZADRU
Zadar, Ulica dr. Franje Tuđmana 35 


U  I M E  R E P U B L I K E  H R V A T S K E

R J E Š E N J E

Trgovački sud u Zadru, po sutkinji Ani Markač, po prijedlogu predlagatelja VINOPLOD-VINARIJA, d.d. za proizvodnju i prodaju vina, alkoholnih i bezalkoholnih pića, Šibenik, Velimira Škorpika 2, OIB: 47074146147, 7. veljače 2018., 

r i j e š i o  j e

Određuje se prekid postupka u ovoj pravnoj stvari do pravomoćnosti odluke Trgovačkog suda u Zadru, poslovni broj St-518/2017-6 od 17. siječnja 2018.


             Obrazloženje

Dužnik VINOPLOD-VINARIJA, d.d. za proizvodnju i prodaju vina, alkoholnih i bezalkoholnih pića, Šibenik, kao predlagatelj 19. siječnja 2018. Stalnoj službi u Šibeniku podnio je prijedlog za otvaranje predstečajnog postupka, sukladno odredbi čl. 16. i 25. Stečajnog zakona.

Međutim, dužnik je ovom sudu, Stalnoj službi u Šibeniku dana 27. prosinca 2017. već prethodno podnio prijedlog također za otvaranje predstečajnog postupka, a o kojem prijedlogu je ovaj sud odlučio rješenjem poslovni broj St-518/17-6 od 17. siječnja 2018. na način da je odbacio predmetni prijedlog dužnika (list spisa 271 do 272). Nadalje, predmetno rješenje poslovni broj St-518/17-6, nije postalo pravomoćno jer je dužnik pravodobno podnio žalbu protiv navedene odluke suda od 17. siječnja 2018. (list spisa 273 do 276). 

Kako se protiv istog dužnika ne može voditi više predstečajnih postupaka, to je rješenje u predmetu u kojem je prijedlog zaprimljen prije prijedloga pod gornjim poslovnim brojem, prethodno pitanje za rješavanje ovog pitanja, slijedom čega je onda, a sukladno odredbi čl. 213. st. 1. Zakona o parničnom postupku (Narodne novine broj 53/91, 91/92, 112/99, 88/01, 117/03, 88/05, 84/08, 123/08, 57/11 i 25/13, u nastavku ZPP) koji se primjenjuje sukladno odredbi čl. 10. Stečajnog zakona (Narodne novine broj 71/2015 i 104/2017) valjalo odlučiti kao u izreci ovog rješenja. Naime, pravomoćno rješenje o prvom prijedlogu je prethodno pitanje za ocjenu dopustivosti svih kasnijih prijedloga

Takvo pravno shvaćanje zauzeo je i Visoki trgovački sud Republike Hrvatske na sjednici sudaca održanoj 19. lipnja 2008., a koje pravno shvaćanje se može analogno primijeniti i u konkretnom slučaju, obzirom da se radi o predstečajnom postupku. 



Odluka o nastavku ovog parničnog postupka temelji se na odredbi čl. 215. st. 3. ZPP-a. 

U Zadru 7. veljače 2018.  

Za točnost otpravka-ovlaštena službenica					 	     Sutkinja
Martina Kalmeta								   Ana Markač, v.r.


POUKA O PRAVNOM LIJEKU:

Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u 2 (dva) istovjetna primjerka, a o istoj odlučuje Visoki trgovački sud Republike Hrvatske. 

DNA:
· dužniku
· e-Oglasna ploča sudova
· u spis.
DNA
Tužiteljima po bivšem stečajnom upravitelju mr. Frani Zvonimiru Negru i punomoćnici Tihani Gregov, odvjetnici u Zadru, stečajnom upravitelju uz odgovor na tužbu tuženika 2) i 3)
Tuženiku 1) i 3) osobno, a tuženiku 2) po punomoćniku Franku Kotlaru, odvjetniku u Zadru 

